Atis Jākobsons

Atis Jākobsons (dzimis  Bauskā) ir latviešu gleznotājs.

 Biogrāfija 
A. Jākobsons beidzis Rīgas Dizaina un mākslas vidusskolu (2004), studējis glezniecību Latvijas Mākslas akadēmijā, iegūstot bakalaura (2008) un maģistra grādu (2010).Atis Jākobsons. Māksla XO galerija. Strādā ne tikai glezniecības, bet arī grafikas, fotogrāfijas un instalācijas medijā. Dzīvo Rīgā un Berlīnē, pasniedz glezniecību Latvijas Mākslas akadēmijā. Viņa darbi ir tikuši izstādīti daudzās personālizstādēs un vairākās grupu izstādēs Latvijā un ārvalstīs.

2017. gadā par personālizstādi Dark Matter (“Tumšā matērija”) nominēts Purvīša balvai. Saņēmis laikraksta "Diena" gada balvu kultūrā par izstādi Dark Matter.

2022. gada 5. jūnijā Padures muižā tika atklāta A. Jākobsona personālizstāde, kurā bija iekļauti pēdējo trīs gadu laikā tapušie darbi, galvenokārt portreti, klusās dabas un ziedu gleznojumi.Padures muižā atklās Ata Jākobsona personālizstādi.Diena.lv.

2024. gadā notikušas personālizstādes "Monāde" (galerijā "Look!") un "Debess ķermeņi" (izstāžu zālē "Rīgas Laikmetīgās mākslas telpa").

 Atsauces 

Kategorija:1985. gadā dzimušie
Kategorija:Bauskā dzimušie
Kategorija:Latvijas Mākslas akadēmijas absolventi
Kategorija:Latvijas gleznotāji